Дејствујући у долини реке Лашве, и дуж пруге Сарајево-Зеница, Бригада је у борбама и диверзијама до краја марта 1945. избацила из строја знатан број непријатељских војника и уништила 4 војна транспорта, 5 тенкова и 40 камиона. Истакла се у борбама код Какња у сарајевској операцији, а потом учествовала у карловачкој операцији и завршним борбама од Костањевице до Римских Топлица 10-15. маја 1945.